Rei Donovan

***Rei Donovan*** është një serial televiziv amerikan i zhanrit dram kriminale i krijuar nga Ann Biderman për Showtime. Seriali Dram, me rolin kryesor të Liev Schreiber, vendoset kryesisht në Los Anxhelos (nga sezoni 1 deri tek i 5) dhe në Qytetin Nju York ( në  sezonin e  6 dhe të 7). Personazhi kryesor, Rei Donovan, është një sekser profesionist që rregullon rrobat, pagesa, kërcënimet, pastrimin e skenës së krimit dhe aktivitete të tjera të paligjshme për të mbrojtur klientët e tij të cilet janë zakonisht të famshëm. I zoti në punën e tij, ai është gjithashtu i përkushtuar ndaj fëmijëve dhe vëllezërve të tij, por ka një marrëdhënie të ndërlikuar me gruan e tij,Ebi. Problemet e tij i fillojnë  kur babai i tij kërcënues, Miki Donovan (Jon Voight), lirohet papritur nga burgu. FBI-ja përpiqet të arrestojë Mikin dhe bashkëpunëtorët e tij,ndersa Rei  lufton për të ikur nga bota e pisët që është.

Sezoni i parë i cili përbëhet nga dymbëdhjetë episode pati premierën në 30 qershor 2013. Episodi i parë theu nje rekord të madh në shikueshmëri, duke u bërë premiera më e madhe e të gjitha kohërave në kanalin kabllor Showtime.  Në shkurt të 2020, seriali u mbyll pas shtatë sezoneve,duke anulluar sezonin e tetë. Historia e  serialit përfundoi me filmin  Rei Donovan: Filmi, i cili pati premierën e tij më 14 janar 2022, në Showtime.   

## Aktorët dhe personazhet që ata luajnë 
### Kryesorët 
* Liev Schreiber luan Rejmond "Rei" Donovan
* Paula Malcomson luan Abigejl "Abi" Donovan, gruaja e Rei-t (ajo është nga sezoni i 1 deri në sezonin e 5)
* Eddie Marsan  luan Terence "Teri" Donovan, vëllai i madh i Rei-t. Teri është një ish- boksier, i cili vuan nga sëmundja e Parkinsonit .
* Dash Mihok luan Brendan "Bunçi" Donovan, vëllai i vogël i Ray-t. Ai identifikohet si anoreksik seksual për shkak se është abuzuar seksualisht nga një prift kur ishte i vogël.
* Pooch Hall luan Deril Donovan, gjysmëvëllai më i vogël i Rei-t (djali i Miki-t dhe Kaludetë-s)
* Steven Bauer luan Avi Rudin, krahu i djathtë i Rei-t dhe një ish-ushtar i IDF-së dhe ish-agjent i Mossad-it (ai është nga sezoni i 1 deri në sezonin e 5)
* Katherine Moennig luan Lena Burnham, asistentja hetimore e Rei-t
* Kerris Dorsey luan Brixhet Donovan, vajza e Rei-t
* Devon Bagby luan Konor Donovan, djali i Rei-t (ai është nga sezoni i 1 deri në sezonin e 6)
* Jon Voight luan Majkëll "Miki" Donovan, babai i Rei-t
* Susan Sarandon si Samanta "Sem" Winslow, shefja e re e Rei-t (ajo ështe një personazh dytësor në sezonin e 5 dhe në sezonin e 6 ajo bëhet kryesore)
* Graham Rogers si Xhakob "Smiti" Smith, i dashuri i Brixhet që më pas bëhet bashkëshort i saj (në sezonin e pestë ai ishte dytesor dhe në  të 6 e të 7 ai ishte kryesor) 

## Mbyllja e papritur e serialit dhe filmi i shumpritur 
Më 4 shkurt 2020, Showtime vendosi që të mbyllte serialin pas shtatë sezonesh. Duke anulluar sezonin e tetë.

Seriali u mbyll pa asnjë paralajmërim paraprak nga Showtime,duke i lënë fansat dhe drejtuesin e serialit David Hollander në befasi . Sezoni 8 duhej të ishte sezoni i fundit dhe Hollander tashmë kishte një plan për historinë e sezonit të 8. 

Një javë më vonë, Liev Schreiber shkroi në llogarinë e tij në Instagram se për shkak të mbështetjes së fansave të serialit dhe ecurisë së serialit në media, kishte një mundësi për Rei Donovan të kthehej. Më 19 gusht, Schreiber komentoi në Instagramin e tij se "një finale në lloj filmi për RD" po shkruhej. 

Më 24 shkurt 2021, Showtime njoftoi një film  për të përfunduar historinë e serialit, i cili do kishte premierën në vitin 2022, me David Hollander si regjisor por dhe skenarist,në bashkëpunim me Schreiberin. Kanali Kabllor  solli ide për një film pas zemërimit të fansave. Formati i filmit  që është zakonisht dy -orësh  u dha atyre mundësinë "të punonin me një gjuhë shumë kinematografike".  Përveç  aktorëve origjinal që u rikthyen , filmit iu bashkuan edhe Chris Petrovski, AJ Michalka, David Patrick Kelly dhe Chris Gray.    

Më 22 nëntor 2021, u publikua traileri dhe posteri zyrtar i filmit, i titulluar *Rei Donovan: Filmi*, me një datë premiere më 14 janar 2022 dhe sloganin "Nuk mund t'i ikësh trashëgimisë sate". 

## Transmetimi në Platformat shtëpiake 
Paramount Home Entertainment (nën etiketën Showtime) nxori sezonin e parë në DVD dhe Blu-ray më 10 qershor 2014.  Sezoni i dytë u nxor në të dy  pajisjet më 26 maj 2015, dhe sezoni i tretë u publikua më 29 dhjetor 2015. Sezonet e mëtejshme dolën vetëm në DVD. Sezoni i katërt u nxor më 27 dhjetor 2016, sezoni i pestë më 30 janar 2018, sezoni i gjashtë u publikua më 9 prill 2019 dhe sezoni i shtatë më 5 maj 2020. 

## Vlerësimet 
### Vlerësimet nga kritika 
*Rei Donovan* ka marrë vlerësime pozitive nga kritikët. Platforma Rotten Tomatoes i ka dhenë sezonit të parë një vlerësim prej 77% bazuar në vlerësimet nga 43 kritikë, me konsensusin e faqes që pohon: " *Rei Donovan* lëviz shpejt midis zhanreve dhe toneve, me performancat e Liev Schreiber dhe Jon Voight që e bëjnë goditjen me kamzhik të vlefshme".  Faqja Metacritic i jep sezonit të parë një rezultat mesatar  prej 75 nga 100, bazuar në vlerësimet nga 36 kritikë, duke treguar "vlerësime përgjithësisht pozitive". 

Tim Goodman, për një artikull për *The Hollywood Reporter*, tha se " *Showtime* ka një tjetër perlë në duar" dhe se zgjedhja e aktorëve për Liev Schreiber dhe Jon Voight ishte "e shkëlqyer". 

### Çmimet e Serialit 
## Lidhjet e jashtme të serialit 
* 
* 
* 
* Rei Donovan në Rotten Tomatoes